Nordjyllands Beredskab kørte klokken 12.16 syv mand afsted til spisestedet Sanwe Ramen på Vesterbro, hvor en ansat sad fast i en maskine. Udover beredskabet kom der også en ambulance og en akutbil. Det bekræfter indsatsleder fra stedet Nils Eltzholtz til TV2 Nord. - En ansat har fået sin finger i klemme i en pastamaskine. De havde selv fået slukket for den, men skulle bruge vores assistance til at få skilt maskinen af, fortæller indsatslederen. Medarbejderen blev kørt på Aalborg Sygehus af den anden kollega i butikken, men indsatslederen kan ikke sige mere om fingerens tilstand. Butikken holder lukket resten af dagen, da de to medarbejdere er på sygehuset, det spisestedet på Facebook . Trafikken blev påvirket Indsatslederen fortæller, at alle parter har forladt stedet, og at trafikken ikke længere er påvirket. - Vi kunne holde på vigepladsen, men vi fyldte selvfølgelig lidt i krydset ved tyren, så trafikken har været langsommere end normalt, men den er ikke påvirket længere, konstaterer Nils Eltzholtz.

Referat:
Butikken holder midlertidigt lukket.